नापी अधिकृत योगेन्द्रप्रसाद यादव पनि कार्यालयमा बस्दैनन् । नेम प्लेटमा नापी अधिकृत भित्र भनेर लेखिए पनि उनको कार्यकक्ष खाली थियो । प्रमुख नापी अधिकृत डिल्लीराज भण्डारी पनि कार्यकक्षमा थिएनन् । यस विषयमा नापी कार्यालय झापाका सूचना अधिकृत तथा नापी अधिकृत बुद्ध लामाले भने आफूहरुबाट गल्ती भएको स्वीकार गरे । आफूहरु सच्चिने क्रममा रहेको भन्दै उनले चित्त बुझ्दो जवाफ दिएनन् । ‘सेवाग्राहीको भिड बढ्दैछ, गुनासाहरु अलिअलि आउँदैछन्, कारबाही पनि अघि बढाइएकै छ,’ उनले भने ।
